《赋张袁州隐斋三首》
宋代·度正

杀麑无戚容，活蚁有德色。
不如未见蚁，生道犹不息。
如如隔窗月，光不见微隙。
不患无发时，却患发无益。
一矜障万善，千悔无一得。
要加持养功，跬步见天则。
宇宙渺无穷，此道足充塞。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。